open-index/open-wikipedia-markdown huggingface dataset:
సంతోషం ఉత్తమ హాస్యనటుడు అవార్డు

తెలుగు సినిమా వార్షికోత్సవాలలో భాగంగా సంతోషం ఉత్తమ హాస్యనటుడు  అవార్డును అందిస్తారు.

## సంతోషం ఫిల్మ్ అవార్డ్స్
‘సంతోషం’ సినీ వారపత్రిక ఆధ్వర్యంలో ప్రతి ఏటా తెలుగు సినిమా, సంగీత కళాకారులకు అందించే అత్యంత ప్రజాదరణ పొందిన పురస్కారాలు. ప్రస్తుతం ఇవి **సంతోషం సౌత్ ఇండియన్ ఫిల్మ్ అవార్డ్స్** అని పిలువబడుతున్నాయి.

ముందు తెలుగు సినిమాలకు మాత్రమే అవార్డులు ఇచ్చేవారు కానీ గత కొన్నేళ్లుగా సౌత్ ఇండియా లోని తెలుగుతో పాటు తమిళ, మలయాళ, కన్నడ భాషల సినిమాలకు అవార్డులు అందిస్తూ వస్తున్నారు. ఈ అవార్డుల కార్యక్రమాలు సంతోషం పత్రికాధినేత, సినిమా నిర్మాత సురేష్‌ కొండేటి నిర్వహిస్తాడు.

## ఉత్తమ హాస్యనటుడు పురస్కారాలు
సంతోషం ఉత్తం హాస్యనటుడు అవార్డును మొదటిసారిగా 2003లో ప్రదానం చేశారు. అవార్డు విజేతల జాబితా  వారు గెలిచిన చిత్రాల జాబితా ఇక్కడ ఉంది.

## మూలాలు

వర్గం:తెలుగు సినిమా అవార్డులు
జింజివైటిస్

**జింజివైటిస్ **అనేది దంతాల దగ్గర చిగుళ్ళ వాపు.  దీంట్లో కణజాల నాశనం జరుగదు. 

## లక్షణాలు
ప్రధానంగా  చిగుళ్ళలో ఎర్రటి వాపు ఉండి సులభంగా రక్తస్రావం జరిగే విధంగా లక్షణాలు ఉండవచ్చు. సాధారణంగా నొప్పి ఉండదు.  చిగుళ్ల వ్యాధి, ఇంకా  దంతాల నష్టం ఉండవచ్చు.

## కారకాలు
సాధారణంగా దంతాలకు అతుక్కుని గారలాంటి పొర ఉంటుంది. దానిలో బాక్టీరియా ఉంటుంది. ఆ పొరని 'ప్లాక్' అంటారు. ఇతర కారణాలలో విటమిన్ 'సి' లోపం, గర్భం దాల్చడం,  ఫెనిటోయిన్,  వంటి కొన్ని మందులు ఉన్నాయి. ధూమపానం, నోరు పొడిగా ఉండటం వంటివి ఇతర ప్రమాద కారకాలు. రోగ నిర్ధారణ సాధారణంగా దంత పరీక్ష ద్వారా జరుగుతుంది. ఇది చిగుళ్ల వ్యాధికి  ప్రారంభరూపం.

## నివారణ
ప్రధానంగా నోటి పరిశుభ్రత వలన సమస్యను నివారించ వచ్చు.  సాధారణంగా దంత వైద్యులచే దంతాలు శుభ్రపరచుకోవడం వంటి  చికిత్స ఉంటుంది. తీవ్రమైన పరిస్థితిలో యాంటీబయాటిక్స్ లేదా శస్త్రచికిత్స అవసరం కావచ్చు. సాధారణంగా చికిత్స వలన మంచి ఫలితాలు  ఉంటాయి.

## వ్యాప్తి
జింజివైటిస్ అనేది అత్యంత సాధారణమైన చిగుళ్ల వ్యాధి. స్త్రీల కంటే పురుషులు ఎక్కువగా ప్రభావితమవుతారు. పిల్లలు,  పెద్దవాళ్ళు  ఇద్దరూ  ప్రభావితమవుతారు.  చిగుళ్ళవాపు గురించి హిప్పోక్రేట్స్ క్రీ.పూ 400 లోనే  వివరించాడు.

## ఇవి చూడండి

# చిగుళ్ల వ్యాధి
# నోటి దుర్వాసన 

## మూలాలు

వర్గం:దంత వ్యాధులు
హిరణ్యాక్షుడు

**హిరణ్యాక్షుడు** హిందూ పురాణాలలో పేర్కొన్న ఒక రాక్షసుడు. ఇతను భూమిని ముంచివేసి, ముల్లోకాలను భయకంపితులను చేశాడు. ఇతన్ని దశావతారాలలో ఒకటైన వరాహ అవతారం సంహరించి భూమిని రక్షించి లోకాలలో శాంతిని స్థాపించాడు. ఇతని సోదరుడు హిరణ్యకశిపుడు.

## పద వివరణ
హిరణ్యాక్షుడు అంటే బంగారం వంటి కన్నులు కలవాడని అర్థం.

## పురాణ కథనం
వైకుంఠానికి కాపలాగా ఉన్న జయ విజయులను ద్వారపాలకులు బ్రహ్మ కుమారులైన సనత్కుమారులును అడ్డగిస్తారు. వారు అగ్రహోదగ్రులై భూలోకమునందు అసురులై జన్మించమని శాపం ఇస్తారు. వారు విష్ణుమూర్తిని ప్రార్థించగా మీరు రాక్షస ప్రవృత్తితో ప్రవర్తించారు, కావున వారి శాపమున మూడుజన్మలు రాక్షసులులుగా జన్మించండని చెబుతాడు.
కొన్ని పురాణాల ప్రకారం హిరణ్యాక్షుడు దితి, కశ్యపుల పుత్రుడు. ఇతను బ్రహ్మ గురించి తీవ్ర తపస్సు చేసి దేవుడు, మనిషి, మృగాల చేత తనకు చావు రాకూడదని వరం సంపాదించాడు. ఈ వర గర్వంతో హిరణ్యాక్షుడు ఏ రక్షణ లేని భూమిని విశ్వాంతరాళ సముద్రంలోకి ఈడ్చుకుపోసాగాడు. దేవతలందరూ కలిసి భూమిని, జీవకోటిని కాపాడమని మహావిష్ణువును వేడుకున్నారు. వారి ప్రార్థనను మన్నించిన మహావిష్ణువు వరాహ అవతారాన్ని ధరించి తన కొమ్ముతో భూమిని ఎత్తి కాపాడాడు. అడ్డుకోబోయిన హిరణ్యాక్షుని వధించాడు.

హిరణ్యాక్షుని అన్నయైన హిరణ్యకశిపుడు కూడా తమ్ముని లాగే మరణం లేకుండా వరాలు పొందాడు. ముల్లోకాలను జయించి తన తమ్ముని మరణానికి ప్రతీకారం తీర్చుకోవాలనుకుంటాడు.

## మూలాలు

వర్గం:పురాణ పాత్రలు
పేరిణి రాజ్ కుమార్

**ధరావత్ రాజ్ కుమార్ నాయక్** తెలంగాణ రాష్ట్రానికి చెందిన పేరిణి నృత్య కళాకారుడు. ఆయన ప్రదర్శనలు ఇస్తూ తెలంగాణ కళను ప్రపంచానికి చాటుతూ 2023లో ప్రతిష్టాత్మక 'ఉస్తాద్ బిస్మిల్లాఖాన్ యువ పురస్కారాన్ని' అందుకున్నాడు.

## మూలాలు

వర్గం:నృత్యకళాకారులు
సంఘమిత్ర మౌర్య

**సంఘమిత్ర మౌర్య	** (జననం  3 జనవరి 1985) భారతదేశానికి చెందిన రాజకీయ నాయకురాలు. ఆమె 2019లో జరిగిన లోక్‌సభ ఎన్నికలలో బదౌన్ నియోజకవర్గం నుండి లోక్‌సభ సభ్యురాలిగా ఎన్నికైంది.
## రాజకీయ జీవితం
సంఘమిత్ర మౌర్య భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019లో జరిగిన లోక్‌సభ ఎన్నికలలో బదౌన్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి ధర్మేంద్ర యాదవ్ పై 18,454 ఓట్ల మెజారిటీతో గెలిచి మొదటిసారి లోక్‌సభ సభ్యురాలిగా ఎన్నికైంది.
## మూలాలు
 
వర్గం:1985 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
చిగుళ్ల వ్యాధి

**చిగుళ్ళ వ్యాధి** అనేది దంతాల చుట్టూ ఉన్న కణజాలాలను ప్రభావితం చేసే తాపజనక పరిస్థితుల సమూహం.   దీనిని పెరియోడాంటైటిస్ అనీ,  పెరియోడోంటల్ వ్యాధి అని ఆంగ్లంలో పేర్కొంటారు. దాని ప్రారంభ దశలో, దీనిని జింజివైటిస్ అని పిలుస్తారు. చిగుళ్ళు వాపు, ఎరుపు రంగులోకి మారుతుంది. రక్తస్రావం ఉండవచ్చు. దాని మరింత తీవ్రమైన రూపమే పెరియోడోంటల్ వ్యాధి. చిగుళ్ళు దంతాల నుండి వేరు అవుతాయి, ఎముక  ఆధారం కోల్పోవచ్చు,  దంతాలు వీడిబయటకు రావచ్చు. చెడు శ్వాస కూడా సంభవించవచ్చు .

నోటిలోని బ్యాక్టీరియా దంతాల చుట్టూ ఉన్న కణజాలానికి సోకడం వల్ల సాధారణంగా పెరియోడోంటల్ వ్యాధి వస్తుంది. ధూమపానం, మధుమేహం, హెచ్ఐవి/ఎయిడ్స్, కుటుంబ చరిత్ర ఇంకా కొన్ని మందుల వలన వ్యాధి ప్రమాదాన్ని పెరగడానికి  కారణాలు. దంతాల చుట్టూ ఉన్న చిగుళ్ళ కణజాలాన్ని దృశ్యమానంగా పరీక్షించడం, దంతాల చుట్టూ ఎముక ఎంత పోయిందో వెతుకడం, ఎక్స్-రేలతో తనిఖీ చేయడం ద్వారా రోగ నిర్ధారణ జరుగుతుంది.

సాధారణంగా నోటి పరిశుభ్రత వలన ఈ సమస్య నివారించవచ్చు.  క్రమం తప్పకుండా దంత వైద్యుల ద్వారా దంతాలు శుభ్రపరచడం వంటి చికిత్సలు సహాయకారిగా ఉంటాయి.  నోటి పరిశుభ్రత అంటే ప్రతిరోజూ పళ్ళుతోముకోవడము, దంతాల మధ్య దారము వంటి దానితో (ప్లాస్సింగ్) శుభ్రపరచుకోవడం వంటివి సిఫార్సు చేస్తారు. కొన్ని సందర్భాల్లో  వైద్యులు యాంటిబయాటిక్స్ లేదా దంత శస్త్రచికిత్స సిఫార్సు చేయవచ్చు. ప్రపంచవ్యాప్తంగా 2015 లో 538 మిలియన్ల మంది ప్రజలు ఈ వ్యాధికి ప్రభావితమయ్యారని అంచనా. యునైటెడ్ స్టేట్స్ లో 30 ఏళ్లు పైబడిన వారిలో దాదాపు సగం మంది కొంతవరకు ప్రభావితమవుతారు, 65 ఏళ్లు పైబడిన వారిలో 70% మంది ఈ పరిస్థితికి గురై ఉన్నారు. స్త్రీల కంటే పురుషులు ఎక్కువగా ప్రభావితమవుతారు .

## ఇవి కూడా చూడండి

# నోటి దుర్వాసన
# జింజివైటిస్

## మూలాలు

వర్గం:దంత వ్యాధులు
ఛవీ పాండే

**ఛవీ పాండే**, భారతీయ టెలివిజన్ నటి. ఆమె లైఫ్ ఓకే టెలివిజన్ ఛానల్ ఏక్ బూంద్ ఇష్క్ లో తారా, స్టార్ భారత్ మిస్టరీ థ్రిల్లర్ *కాల్ భైరవ్ రహస్య*లో నమ్రతా సింగ్, సోనీ టీవీ *లేడీస్ స్పెషల్ 2*లో ప్రార్థన కశ్యప్, *అనుపమ*లో ఉత్తర/మాయ పాత్రలకు ప్రసిద్ధి చెందింది.

## కెరీర్
ఛవీ పాండే భారతీయ శాస్త్రీయ నృత్యం కథక్ నేర్చుకుంది. వృత్తిపరమైన గాయని కూడా. ఆమె శాస్త్రీయ సంగీతంలో న్యూఢిల్లీ సాంస్కృతిక మంత్రిత్వ శాఖ నుండి జాతీయ పండితురాలు.

ఆమె మొదటిసారిగా 2008లో కలర్స్ టీవీలో ప్రసారమైన ఇండియాస్ గాట్ టాలెంట్ సీజన్ 1లో పాల్గొని సెమీ-ఫైనలిస్ట్ గా నిలిచింది. ఆ తర్వాత, ఆమె దినేష్ లాల్ యాదవ్ సరసన భోజ్‌పురి చిత్రం బిడేసియాలో చేసింది. జనవరి 2012లో ఆమె స్టార్ ప్లస్ షో సాంగ్ మేరే డోల్ తూలో ఉంది.

సెప్టెంబరు 2013లో, ఆమె లైఫ్ ఓకే షో ఏక్ బూండ్ ఇష్క్ లో నటుడు విరాఫ్ పటేల్ సరసన కనిపించింది. స్టార్ ప్లస్ *తేరి మేరీ లవ్ స్టోరీస్* చిత్రంలో ఆమె స్మితగా నటించింది. 2015లో, ఆమె బంధన్-సారీ ఉమర్ హమే సంగ్ రెహ్నా హై అనే ధారావాహికలో దర్పణ్ కార్నిక్ ప్రధాన పాత్రను పోషించింది.

ఆ తరువాత, 2016లో ఆమె స్టార్ ప్లస్ *సిల్సిలా ప్యార్ కా* షోలో కనిపించింది. 2017 నుండి 2018 వరకు ఆమె స్టార్ భారత్ లో ప్రసారమైన సస్పెన్స్ థ్రిల్లర్ *కాల్ భైరవ్ రహస్య* సీరియల్లో ప్రధాన ప్రతినాయిక అయిన నమ్రతా సింగ్ పాత్ర పోషించింది. 2018 చివరలో, *విక్రమ్ బేతాళ్ కీ రహస్య గాథ*లో మహారాణి పద్మిని పాత్రను ఆమెకు ఆఫర్ చేశారు, కానీ తరువాత ఆమె ఆ పాత్రను తిరస్కరించింది. 2018 నుండి 2019 వరకు ఆమె *లేడీస్ స్పెషల్* లో ప్రార్థన కశ్యప్ ప్రధాన పాత్ర పోషించింది. జనవరి 2023 నుండి జూలై 2023 వరకు, ఆమె *అనుపమ* ఉత్తర అలియాస్ మాయ పాత్రను పోషించింది.
## టెలివిజన్

## మూలాలు
వర్గం:1986 జననాలు
వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు
కణితి శాసనసభ నియోజకవర్గం

**కణితి శాసనసభ నియోజకవర్గం** విశాఖపట్నం జిల్లాలోని పాత నియోజకవర్గం. 1955లో ఆంధ్ర రాష్ట్రంలో నియోజకవర్గంగా ఏర్పడిన కణితి శాసనసభ నియోజకవర్గం, 1967లో రద్దయ్యి విశాఖపట్నం-2 శాసనసభ నియోజకవర్గంలో కలిసిపోయింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:విశాఖపట్నం జిల్లా మాజీ శాసనసభ నియోజకవర్గాలు
జామి శాసనసభ నియోజకవర్గం

**జామి శాసనసభ నియోజకవర్గం** విశాఖపట్నం జిల్లాలోని పాత నియోజకవర్గం. 1967లో ఆంధ్రప్రదేశ్ రాష్ట్రంలో నియోజకవర్గంగా ఏర్పడిన జామి శాసనసభ నియోజకవర్గం, 1977లో రద్దయ్యి పెందుర్తి శాసనసభ నియోజకవర్గంగా రూపాంతరం చెందింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:విశాఖపట్నం జిల్లా మాజీ శాసనసభ నియోజకవర్గాలు
మంచెం సుబ్రమణ్యేశ్వర రావు

**మంచెం సుబ్రమణ్యేశ్వర రావు**, ఆంధ్రప్రదేశ్ రాష్ట్రానికి చెందిన చిత్రకారుడు. పౌరాణిక చిత్రాలను, గ్రామీణ జీవన శైలి నేపథ్యంలో చిత్రాలను నీటి రంగుల చిత్రాలను వాష్ టెక్నిక్ లో చిత్రించడం వీరి ప్రత్యేకత.

## జననం
ఇతను 1957, మే 26న తూర్పు గోదావరి జిల్లా నెమం గ్రామంలోని ఒక మధ్య తరగతి కుటుంబంలో జన్మించాడు. ఇతని తండ్రి ధర్మా గణపతిరావు, తల్లి అమ్మాజీ.

## చిత్రకళా ప్రస్థానం
తన కుటుంబంలో ఎవరికీ చిత్రకళలో అనుభవం లేదు. బాల్యం నుండే చిత్రకళ పై ఆసక్తిగల ఈయన మొదట హై స్కూల్ లో తాడేపల్లి వెంకన్న అనే డ్రాయింగ్ టీచర్ వద్ద చిత్రకళలో మెళకువలు నేర్చుకున్నాడు. ఆపై దామెర్ల ఆర్ట్ స్కూల్ నందలి రామారావు, అడవి బాపిరాజు, అంట్యాకుల పైడిరాజుల చిత్రాలు ఆయనపై బాగా ప్రభావం చూపాయి. బాపట్ల వ్యవసాయ కళాశాలలో డిగ్రీ చదువుతున్న రోజుల్లో అక్కడ చిత్రకళాధ్యాపకులుగా పనిచేస్తున్న ఉల్చి గా ప్రాచుర్యం పొందిన రెడ్డిబోయిన కృష్ణమూర్తి తో ఏర్పడిన సాన్నిహిత్యంతో అలవడిన ఈ వాష్ టెక్నిక్ విధానం ఈయనకు బాగా నచ్చడంతో ఆ శైలిలో విరివిగా చిత్రరచన చేయడం ప్రారంభించాడు. 
నిజానికి చిత్రకళ ఈయనకు వృత్తి కాదు. కేవలం ప్రవృత్తి మాత్రమే. వృత్తిరీత్యా ఆంధ్రా బ్యాంక్ చీఫ్ మేనేజర్ గా చేసి 2016లో పదవీ విరమణ పొందాడు.
చిత్రకారుడిగా ఇప్పటికే హైదరాబాద్ లోని స్టేట్ ఆర్ట్ గేలరీ, ICICR ఆర్ట్ గేలరీ తో పాటు, గుంటూరు విజయవాడ, కాకినాడ, ఏలూరు, రాజమండ్రి, శ్రీకాకుళం జిల్లనందలి రణస్థలం, తదితర ప్రదేశాలలో వ్యక్తిగత ప్రదర్శనలు చేయడం జరిగింది.

## బహుమతులు, పురస్కారాలు
# ‘పైడి రాజుగారి పురస్కారం' రాజమండ్రి చిత్రకళా నికేతన్,
# కాళిదాస్ సాంస్కృతిక అకాడమి, ఉజ్జయిని అవార్డ్, 
# గోల్డ్ మెడల్, హైదరాబాద్ ఆర్ట్ సొసైటీ 
# సౌత్ సెంట్రల్ జోన్ కల్చరల్ అకాడమి, నాగపూర్ వారి అవార్డ్ 
# తెలుగు విశ్వవిద్యాలయం, ఆంధ్ర ప్రదేశ్ ప్రభుత్వం వారి నగదు బహుమతి 
# కోనసీమ చిత్రకళ పరిషత్, అమలాపురం  
# అజంతాకళారామం, తెనాలి 
# అడపా చిత్రకళా పరిషద్, నర్సీపట్నం 
# హరివిల్లు ఆర్ట్ అకాడమి, పాలకొల్లు  
# లలితకళా పరిషత్, విశాఖపట్నం 
# లలితకళా కేంద్రం, బాపట్ల

## మూలాలు
* https://www.thehindu.com/features/friday-review/art/of-folk-and-traditional/article2368542.ece
* https://64kalalu.com/artist-manchem-one-man-show/
* https://www.youtube.com/watch?v=5HVx_X7xtSs

వర్గం:1946 జననాలు
వర్గం:తూర్పు గోదావరి జిల్లా చిత్రకారులు
వర్గం:జీవిస్తున్న ప్రజలు
వర్గం:తూర్పు గోదావరి జిల్లా వ్యక్తులు
మద్యపాన వ్యసనం

**మద్యపాన వ్యసనం** అంటే మితిమీరి మద్యం సేవించడం వల్ల సమస్యలు వచ్చినా, ఆ అలవాటును మానకపోవడం. మద్యపానం యొక్క అనర్థాల గురించి చరిత్ర తొలి రోజుల్లోని రచనల్లో ప్రస్తావనలు ఉన్నాయి. 2016 నాటి ప్రపంచ ఆరోగ్య సంస్థ నివేదిక ప్రకారం ప్రపంచవ్యాప్తంగా మద్యపాన బాధితులు సుమారు 28.3 కోట్ల పైమాటే.

మద్యపానం అనేది ఒక వ్యసనం. దీర్ఘకాలం పాటు విపరీతంగా మద్యం సేవించడవల్ల ఆరోగ్యపరంగా, సామాజికంగా పలు సమస్యలు వస్తాయి. ఇది అన్ని అవయవ వ్యవస్థలనూ ప్రభావితం చేస్తుంది. ముఖ్యంగా మెదడు, గుండె, కాలేయం, క్లోమము పనితీరును, రోగ నిరోధక వ్యవస్థను బాగా దెబ్బతీస్తుంది. మద్యం ఎక్కువ సేవించడం వల్ల నిద్ర సరిగా పట్టదు. డెమెన్షియా, మెదడు మొద్దుబారిపోవడం లాంటి తీవ్రమైన సమస్యలు వస్తాయి. భౌతికంగా గుండె లయ తప్పడం, కాలేయ లోపం, క్యాన్సర్ ముప్పు అధికం కావడం లాంటి లక్షణాలు కలిగిస్తుంది. ఒక్కసారిగా మద్యపానాన్ని ఆపితే తీవ్రమైన ఉపసంహరణ సమస్యలు (Withdrawal symptoms) ఎదురవుతాయి. ఇలాంటి సమస్యలు జీవిత కాలాన్ని సుమారు 10 సంవత్సరాల దాకా తగ్గిస్తాయి. మహిళలు గర్భవతులుగా ఉన్నపుడు మద్యం సేవించడం వలన కడుపులో ఉన్న పిండం యొక్క ఆరోగ్యానికి ప్రమాదం. తాగి వాహనాలు నడపడం వల్ల ఎక్కువగా ప్రమాదాల బారిన పడే అవకాశం ఉంది. అంతే కాక ఇది నేరప్రవృత్తిని పెంపొందించి హింసతో కూడుకున్న, హింసాయుతం కాని నేరాల రేటును పెంచుతుంది.

## మూలాలు

వర్గం:దురలవాట్లు
శిల్పి శర్మ

**శిల్పి శర్మ**, న్యూఢిల్లీలో జన్మించిన భారతీయ నటి, ఫ్యాషన్ డిజైనర్, మోడల్. ఆమె ప్రతిష్టాత్మక సైమా అవార్డులు 2015తో సహా అనేక అవార్డులను గెలుచుకుంది. ఆమె తెలుగు, కన్నడ, మలయాళ భాషలలో పనిచేస్తోంది.

ఆమెను ఐహెచ్ఆర్సి భారతదేశం నుండి శాంతి, మానవత్వం కోసం యువ రాయబారిగా నియమించింది.

## ప్రారంభ జీవితం
శిల్పి శర్మ ఢిల్లీ విశ్వవిద్యాలయం ఇన్స్టిట్యూట్ ఆఫ్ హోమ్ ఎకనామిక్స్ నుండి టెక్స్టైల్ డిజైన్/ఫాబ్రిక్స్ లో ప్రత్యేకత కలిగిన బ్యాచిలర్ ఆఫ్ సైన్స్ లో పట్టభద్రురాలైంది. ఆమె ఢిల్లీ నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీ నుండి తన ప్రొఫెషనల్ ఫ్యాషన్ డిజైనింగ్ కోర్సు కూడా చేసింది. ఆమె ముంబైలోని జుహులోని నాదిరా బబ్బర్ ఆధ్వర్యంలో నటన వర్క్‌షాపులకు హాజరయ్యింది.

## కెరీర్
2006లో "మిస్ ఢిల్లీ టీన్ క్వీన్" అనే అందాల పోటీలో పాల్గొనడం ద్వారా శిల్పి శర్మ తన వృత్తిని ప్రారంభించింది. 2010లో, ఆమె "సిటాడెల్ మిస్ పూణే" పోటీలో పాల్గొంది. 2012లో, శర్మ "ఫెమినా మిస్ ఇండియా"-స్టేట్ పేజెంట్ లో పోటీపడి "మిస్ బాడీ బ్యూటిఫుల్", "మిస్ బ్యూటిఫుల్ స్మైల్" గెలుచుకుంది. ఆ తరువాత, ఆమె ముంబై వెళ్లి మోడలింగ్ చేపట్టి పాంటలూన్స్, విక్స్, ఐసిఐసిఐ బ్యాంక్, ఎల్జి ఎలక్ట్రానిక్స్, సంభవ్ డైమండ్స్, ఉత్సవ్ సిజెడ్ గోల్డ్ జ్యువెలరీ మొదలైన కంపనీల ప్రింట్ ప్రకటనలు, వాణిజ్య ప్రకటనలు చేసింది. ఆమె హైదరాబాదు ఫ్యాషన్ వీక్, జైపూర్ ఇంటర్నేషనల్ ఫ్యాషన్ వీక్ మొదలైన వాటి కోసం ర్యాంప్లో నడిచింది. ఆమె ఉమెన్స్ ఎరా, గృహశోభ, హెల్త్, న్యూ ఉమెన్ వంటి వివిధ పత్రికల ముఖచిత్రాలపై కనిపించింది.

శిల్పి శర్మ నటన, మోడలింగ్ లతో పాటు ఫ్యాషన్ డిజైనింగ్ లోనూ అడుగుపెట్టింది.

## ఫిల్మోగ్రఫీ

### సినిమాలు

### టెలివిజన్

### మ్యూజిక్ వీడియోలు

* జోహన్ ఆంథోనీతో పయానా పొన్న (2016) 
* ఆరివ్ గిల్ తో తు మిలేయా (2017) 

## మూలాలు
వర్గం:జీవిస్తున్న ప్రజలు
వర్గం:21వ శతాబ్దపు భారతీయ నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:All articles with dead external links
వెస్ట్రోనిడేస్ ఆల్ఫా

**వెస్ట్రోనిడేస్ ఆల్ఫా**, అనేది **మెప్సేవి** అనే బ్రాండ్ పేరుతో విక్రయించబడింది. ఇది మ్యూకోపాలిసాకరిడోసిస్ రకం VII (స్లై సిండ్రోమ్) చికిత్సకు ఉపయోగించే ఔషధం. ఇది నాలుగు గంటల పాటు సిరలోకి ఇంజెక్షన్ ద్వారా ఇవ్వబడుతుంది.

ఇంజెక్షన్, డయేరియా, దద్దుర్లు, అనాఫిలాక్సిస్ ఉన్న ప్రదేశంలో వాపు వంటి సాధారణ దుష్ప్రభావాలలు ఉన్నాయి. ఇది మానవ ఎంజైమ్ బీటా-గ్లూకురోనిడేస్ పునఃసంయోగ రూపం; ఈ తప్పిపోయిన ఎంజైమ్‌ను భర్తీ చేయడం ద్వారా పని చేస్తుంది.

వెస్ట్రోనిడేస్ ఆల్ఫా యునైటెడ్ స్టేట్స్‌లో 2017లో, యూరప్‌లో 2018లో ఆమోదించబడింది. యునైటెడ్ స్టేట్స్‌లో 2021 నాటికి 10 mgకి 2,400 అమెరికన్ డాలర్లు లేదా 25 కిలోల బరువు ఉన్నవారికి సంవత్సరానికి 624,000 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
సిమెటికోన్

**సిమెటికోన్**, అనేదానిని **సిమెథికోన్** అని కూడా పిలుస్తారు. ఇది అదనపు ప్రేగు వాయువును చికిత్స చేయడానికి ఉపయోగించే ఒక ఔషధం. ఇది నోటి ద్వారా తీసుకోబడుతుంది.

ఇది సాధారణంగా బాగా తట్టుకోబడుతుంది. చనుబాలివ్వడం, గర్భధారణ సమయంలో ఉపయోగించడం సురక్షితమని నమ్ముతారు. ఇది ప్రేగులలో పని చేస్తుంది.

సిమెటికోన్ 1950ల నుండి వైద్య వినియోగంలో ఉంది.  యునైటెడ్ స్టేట్స్‌లో బేబీ కోలిక్ కోసం ఇది సిఫార్సు చేయబడదు కానీ యునైటెడ్ కింగ్‌డమ్‌లో ఈ ప్రయోజనం కోసం ఉపయోగించబడుతుంది. ఇది సాధారణ ఔషధంగా, కౌంటర్లో అందుబాటులో ఉంది.  ఇది చవకైనది. ఇది లోపెరమైడ్, యాంటాసిడ్స్ వంటి ఇతర మందులతో కలిపి కూడా అందుబాటులో ఉండవచ్చు.

## మూలాలు

వర్గం:ఔషధాలు
థైరోట్రోపిన్ ఆల్ఫా

**థైరోట్రోపిన్ ఆల్ఫా**, అనేది **థైరోజెన్** బ్రాండ్ పేరుతో విక్రయించబడే ఔషధం. శస్త్రచికిత్స తర్వాత మిగిలిన థైరాయిడ్ కణజాలాన్ని కనుగొనడానికి ఉపయోగిస్తారు. ప్రత్యేకంగా ఇది థైరోగ్లోబులిన్ పరీక్షతో పాటు థైరాయిడ్ క్యాన్సర్‌లో ఉపయోగించబడుతుంది. ఇది కండరాలలోకి ఇంజెక్షన్ ద్వారా ఇవ్వబడుతుంది.

వికారం, తలనొప్పి వంటి సాధారణ దుష్ప్రభావాలు ఉంటాయి. ఫంక్షనల్ థైరాయిడ్ కణజాలం, స్ట్రోక్, పెరిగిన థైరాయిడ్ కణితి పరిమాణం ఉన్నవారిలో అధిక థైరాయిడ్ వంటివి కూడా కలిగి ఉండవచ్చు. ఇది థైరాయిడ్ స్టిమ్యులేటింగ్ హార్మోన్ తయారీ రూపం.

థైరోట్రోపిన్ ఆల్ఫా 1998లో యునైటెడ్ స్టేట్స్‌లో, 2000లో యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ స్టేట్స్‌లో చికిత్స కోర్సు కోసం సుమారు 3,700 అమెరికన్ డాలర్లు ఖర్చు అవుతుంది. యునైటెడ్ కింగ్‌డమ్‌లో ఈ మొత్తం NHSకి దాదాపు £580 ఖర్చవుతుంది.

## మూలాలు

వర్గం:ఔషధాలు
ఆర్ఫెనాడ్రిన్

**ఆర్ఫెనాడ్రిన్**, అనేది అనేక బ్రాండ్ పేర్లతో విక్రయించబడింది. ఇది తక్కువ వెన్నునొప్పి, పార్కిన్సోనిజంతో సహా కండరాల నొప్పికి చికిత్స చేయడానికి ఉపయోగించే ఔషధం. ఇది నోటి ద్వారా లేదా ఇంజెక్షన్ ద్వారా తీసుకోబడుతుంది.

నోరు పొడిబారడం, వేగవంతమైన హృదయ స్పందన రేటు, మూత్ర నిలుపుదల, అస్పష్టమైన దృష్టి, వికారం, నిద్రపోవడం, మలబద్ధకం వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలలో అనాఫిలాక్సిస్ ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది యాంటికోలినెర్జిక్, యాంటిహిస్టామైన్. ఇది ఎలా పని చేస్తుందో పూర్తిగా స్పష్టంగా లేదు.

ఆర్ఫెనాడ్రిన్ 1940లలో అభివృద్ధి చేయబడింది. 1957లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 50 mg 30 మోతాదుల ధర 2021 నాటికి NHSకి దాదాపు £56  యునైటెడ్ స్టేట్స్‌లో ఈ మొత్తం 20 అమెరికన్ డాలర్ల కంటే తక్కువగా ఉంటుంది.

## మూలాలు

వర్గం:ఔషధాలు
కాండేసార్టన్

**కాండేసార్టన్** అనేది అధిక రక్తపోటు, గుండె వైఫల్యం, డయాబెటిక్ కిడ్నీ వ్యాధి చికిత్సకు ఉపయోగించే ఒక ఔషధం. అధిక రక్తపోటులో, ఇది అనేక మొదటి వరుస ఏజెంట్లలో ఒకటి. ఇది నోటి ద్వారా తీసుకోబడుతుంది.

తలనొప్పి, మైకము, అలసట, దగ్గు, జీర్ణశయాంతర కలత వంటి సాధారణ దుష్ప్రభావాలలు ఉన్నాయి. ఇతర దుష్ప్రభావాలలో అధిక పొటాషియం, తక్కువ రక్తపోటు, మూత్రపిండాల సమస్యలు ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది ఏజియోటెన్సిన్ II రిసెప్టర్ బ్లాకర్.

కాండేసార్టన్ 1990లో పేటెంట్ పొందింది. 1997లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ స్టేట్స్‌లో 2021 నాటికి ఒక నెల 32 mg ధర 25 అమెరికన్ డాలర్లు. యునైటెడ్ కింగ్‌డమ్‌లో ఈ మొత్తం NHSకి దాదాపు £2 ఖర్చవుతుంది.

## మూలాలు

వర్గం:ఔషధాలు
టి. పి. మాధవన్

**టి. పి. మాధవన్** (1935 నవంబరు 7-2024 అక్టోబరు 9) మలయాళ సినిమా నటుడు. 1975 లో సినిమా రంగంలోకి వచ్చిన మాధవన్, దాదాపు 600 కు పైగా సినిమాల్లో నటించాడు. సినిమా రంగంలోకి వచ్చిన మొదట్లో అతను ప్రతి నాయకుడి పాత్రలు ఎక్కువగా పోషించేవాడు. తరువాత హాస్య పాత్రలు పోషించాడు. 2024 అక్టోబరు 9 న మరణించాడు.

## జీవిత విశేషాలు
టి. పి. మాధవన్ ట్రావెన్కోర్ త్రివేండ్రం లొ ఎన్. పి. పిళ్ళై, సరస్వతి దంపతులకు జన్మించాడు. అతనికి తమ్ముడు నారాయణన్, చెల్లెలు రాధామణి ఉన్నారు. అతను ప్రముఖ మలయాళ నాటక రచయిత టి. ఎన్. గోపినాథన్ నాయర్ మేనల్లుడు, ప్రముఖ భాషా శాస్త్రవేత్త సాహిత్య వేత్త పి. కె. నారాయణ పిళ్ళై మనవడు.

మాధవన్ తండ్రి కేరళ విశ్వవిద్యాలయంలో గ్రీనర్ గా పని చేశాడు. ఉత్తరప్రదేశ్ లోని ఆగ్రా విశ్వవిద్యాలయంలో సామాజిక శాస్త్రంలో పోస్ట్ గ్రాడ్యుయేషన్ చేశాడు. అతను భారత సైన్యంలో ఎంపికయ్యాడు కానీ సైన్యంలో చేరిన కొద్ది రోజుల తర్వాత అతనికి ప్రమాదంలో కాళ్లు చేతులు విరగడంతో సైన్యంలో నుంచి తిరిగి రావాల్సి వచ్చింది.

మాధవన్ 1960 సంవత్సరంలో బొంబాయిలోని ఒక ఆంగ్ల వార్తాపత్రికలో పనిచేశాడు. ఆ తర్వాత బెంగళూరులో ఒక ప్రకటనల ఏజెన్సీని ప్రారంభించాడు. అతని మొదటి సినిమా 1975 లో వచ్చిన *రాగం*. 1994 నుండి 1997 వరకు మలయాళ చిత్ర కళాకారుల సంఘం *అమ్మా*కు కార్యదర్శిగా పనిచేశాడు. తరువాత, 2000 నుండి 2006 వరకు సంయుక్త కార్యదర్శిగా పనిచేశాడు.

మాధవన్ గిరిజా మీనన్‌ను వివాహం చేసుకున్నాడు. వివాహమైన కొన్నేళ్ళకు వారు విడాకులు తీసుకున్నారు. వారికి కుమారుడు రాజా కృష్ణ మీనన్, కుమార్తె దేవిక ఉన్నారు. మాధవన్ కుమారుడు బాలీవుడ్ సినిమా దర్శకుడు.

2008 లో మాధవన్ కు గుండెపోటు వచ్చింది. అతను 2024 అక్టోబరు 9 న అనారోగ్యంతో మరణించాడు.

## ఫిల్మోగ్రఫీ

## టీవీ సీరియల్స్

* దయా (ఆసియాన్) 
* కబని (జీ కేరళ) 
* *చెచియమ్మ* (సూర్య TV) 
* అలువాయుమ్ మఠికారియం (ఏషియానెట్ ప్లస్) 
* మూన్నుమణి (ఫ్లవర్స్ టీవీ) 
* *పట్టు చీర* (మెఴవిల్ మనోరమా) 
* ఆ అమ్మ (కైరళి టీవీ) 
* *విగ్రహం* (ఆసియాన్) 
* స్త్రీ ఒరు సంతవనం (ఆసియాన్) 
* ఎంటే మానసపుత్ర (ఆసియాన్) 
* *మహాత్మ గాంధీ కాలనీ* (సూర్య TV) 
* *మంత్రకోడి* (ఆసియాన్) 
* *ప్రియామణి* (సూర్య టీవీ) 
* విష్ణుధ థామస్లీహా (ఆసియాన్) 
* *స్వామి అయ్యప్పన్* (ఆసియాన్) 
* *కదమతత్తు కథానార్* (ఆసియాన్) 
* *వలయం* (డిడి)

## మూలాలు

వర్గం:1935 జననాలు
వర్గం:2024 మరణాలు
మేహరాజ్ మాలిక్

**మేహరాజ్ మాలిక్** (జననం 1988) జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో దోడా నియోజకవర్గం నుండి శాసనసభ సభ్యుడిగా ఎన్నికయ్యాడు.

## మూలాలు
 
వర్గం:1988 జననాలు
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:ఆమ్ ఆద్మీ పార్టీ రాజకీయ నాయకులు
గ్రంథాలయ సంఘాలు

గ్రంథాలయ సంఘాలు స్థానిక, జాతీయ, అంతర్జాతీయ స్థాయిలో గ్రంథాలయాలను,  గ్రంథాలయ సిబ్బందిని  అనుసంధానిస్తాయి. గ్రంథాలయ సంఘాలు తమ వ్యక్తిగత, సంస్థాగత సభ్యులకు సహకారం, సమాచార ప్రసారం, విద్య, శిక్షణ, పరిశోధన, ఇంకా అభివృద్ధిని సాధించే వనరులను అందిస్తాయి. వాటి జాబితాలను, అంతర్జాల లింకులను,  వికీపీడియా వ్యాసాల లింకులు,  వికీసోర్స్ వ్యాసాల లింకులను, సంక్షిప్త వివరణలను సమాచార లభ్యత మేరకు ఇక్కడ పొందుపరచడమైనది .

## అంతర్జాతీయ గ్రంధాలయ సంఘాలు

* కామన్వెల్త్ లైబ్రరీ అసోసియేషన్
* ఇంటర్నేషనల్ అసోసియేషన్ ఆఫ్ యూనివర్సిటీ లైబ్రరీస్
* ఇంటర్నేషనల్ కౌన్సిల్ ఆన్ ఆర్కైవ్స్
* ఇంటర్నేషనల్ ఫెడరేషన్ ఆఫ్ లైబ్రరీ అసోసియేషన్స్ అండ్ ఇన్స్టిట్యూషన్స్ (ఐ.ఎఫ్.ఎల్.ఏ.) 
* ప్రత్యేక గ్రంథాలయాల సంఘం (ఎస్ఎల్ఏ) 
* ఆర్ట్ లైబ్రరీస్ అసోసియేషన్
* 'అసోసియేషన్ ఆఫ్ స్పెషల్ లైబ్రరీస్ అండ్ ఇన్ఫర్మేషన్ బ్యూరో ASLIB (UK)
* కన్సార్టియం ఆఫ్ యూరోపియన్ రీసెర్చ్ లైబ్రరీస్ (సి. ఇ. ఆర్. ఎల్.) 
* అమెరికన్ అసోసియేషన్ ఆఫ్ లా లైబ్రరీస్ (ఏ. ఏ. ఎల్. ఎల్.)
* అమెరికన్ లైబ్రరీ అసోసియేషన్ (ALA)  (వికీసోర్స్: https://w.wiki/_qFix) 
* అమెరికన్ అసోసియేషన్ ఆఫ్ స్కూల్ లైబ్రేరియన్ (AASL) 
* అమెరికన్ ఇండియన్ లైబ్రరీ అసోసియేషన్ (ఏఐఎల్ఏ) 
* అసోసియేషన్ ఆఫ్ కాలేజ్ అండ్ రీసెర్చ్ లైబ్రరీస్ (ACRL)

## భారత జాతీయ గ్రంథాలయ సంఘాలు
* బరోడా - “గ్రంధభాండాగార సమాజము (వికీసోర్స్: https://w.wiki/_qFix)
* అకాడెమిక్ లైబ్రరీ అసోసియేషన్ (ALA) 
* ఇండియన్ అసోసియేషన్ ఆఫ్ స్పెషల్ లైబ్రరీస్ అండ్ ఇన్ఫర్మేషన్ సెంటర్స్ (ఐఏఎస్ఎల్ఐసీ) 
* ఇండియన్ అకాడెమిక్ లైబ్రరీ అసోసియేషన్
* ఇండియన్ లైబ్రరీ అసోసియేషన్ (ఐఎల్ఏ) 
* ఇండియన్ అసోసియేషన్ ఆఫ్ స్పెషల్ లైబ్రరీస్ అండ్ ఇన్ఫర్మేషన్ సెంటర్స్ ఇండియన్ లైబ్రరీ అసోసియేషన్  సెంట్రల్ గవర్నమెంట్ లైబ్రరీ అసోసియేషన్ (CGLA)  ఇండియన్ అసోసియేషన్ ఆఫ్ టీచర్స్ ఆఫ్ లైబ్రరీ అండ్ ఇన్ఫర్మేషన్ సైన్స్ (IATLIS)  రాజా రామ్మోహన్ రాయ్ లైబ్రరీ ఫౌండేషన్  సొసైటీ ఫర్ అడ్వాన్స్‌మెంట్ ఆఫ్ లైబ్రరీ & ఇన్ఫర్మేషన్ సైన్స్
* కేంద్ర ప్రభుత్వ గ్రంథాలయ సంఘం
* మెడికల్ లైబ్రరీ అసోసియేషన్ ఆఫ్ ఇండియా

## భారత రాష్ట్ర గ్రంథాలయ సంఘాలు
* ఆంధ్రప్రదేశ్ లైబ్రరీ అసోసియేషన్
* బెంగాల్ లైబ్రరీ అసోసియేషన్ 
* ఛత్తీస్ గఢ్ ఇన్ఫర్మేషన్ అండ్ లైబ్రరీ అసోసియేషన్ (సిజిఐఎల్ఎ)
* ఛత్తీస్గఢ్ లైబ్రరీ అసోసియేషన్ 
* అస్సాం లైబ్రరీ అసోసియేషన్ 
* బెంగాల్ లైబ్రరీ అసోసియేషన్
* ఛత్తీస్‌గఢ్ లైబ్రరీ అసోసియేషన్  
* ఢిల్లీ లైబ్రరీ అసోసియేషన్
* కేరళ లైబ్రరీ అసోసియేషన్
* కేరళ లైబ్రరీ అసోసియేషన్
* కేరళ లైబ్రరీ ప్రొఫెషనల్స్ ఆర్గనైజేషన్ 
* తెలంగాణ లైబ్రరీ స్టూడెంట్స్ అసోసియేషన్ (టిఎల్ఐబిఎస్ఎ)

## తెలుగు ప్రాంత గ్రంథాలయ సంఘాలు

## వికీసోర్స్ లో వ్యాసాలు

# గ్రంథభాండాగార సంఘములు
#

## మూలాలు
**ఆంగ్ల వికీపీడియా వ్యాసాలు**
# List of library associations
# List of library associations in India

వర్గం:గ్రంథాలయ సంఘాలు
సత్ పాల్ శర్మ

**సత్ పాల్ శర్మ** జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2014లో జరిగిన జమ్మూ కాశ్మీర్ శాసనసభ ఎన్నికలలో జమ్మూ పశ్చిమ నియోజకవర్గం నుండి శాసనసభ సభ్యుడిగా ఎన్నికై రాష్ట్ర మంత్రిగా పని చేశాడు.

## మూలాలు
 
వర్గం:1977 జననాలు
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:భారతీయ జనతా పార్టీ రాజకీయ నాయకులు
సైజు కురుప్

**సైజు కురుప్** (జననం 1979 మార్చి 12) ప్రధానంగా మలయాళ చిత్రసీమలో, అప్పుడప్పుడు తమిళ చిత్రసీమలో పనిచేసే భారతీయ నటుడు. తమిళ చిత్రాలలో **అనిరుధ్** గా ఆయన గుర్తింపు పొందాడు. ఆయన హరిహరన్ రూపొందించిన *మయూఖం* (2005) చిత్రంతో తెరంగేట్రం చేసాడు. జూన్ 2021 నాటికి, ఆయన 100కి పైగా చిత్రాలలో ప్రధాన పాత్ర, ప్రతినాయకుడు, సహాయ పాత్రలలో నటించాడు.

సోనీ లివ్ ద్వారా 2024 అక్టోబరు 11వ తేదీ నుంచి స్ట్రీమింగ్ అవడానికి సిద్ధంగా ఉన్న మలయాళ వెబ్ సిరీస్ జై మహేంద్రన్ లో ఆయన నటించాడు. దీనికి శ్రీకాంత్ మోహన్ దర్శకత్వం వహించగా సుహాసిని ప్రధానమైన పాత్రను పోషించింది.

## వ్యక్తిగత జీవితం
సైజు కురుప్ 2005 ఫిబ్రవరి 12న అనుపమను వివాహం చేసుకున్నాడు. ఈ దంపతులకు ఒక కుమార్తె, ఒక కుమారుడు ఉన్నారు.

## మూలాలు

వర్గం:1979 జననాలు
వర్గం:జీవిస్తున్న ప్రజలు
వర్గం:మలయాళ సినిమా నటులు
వర్గం:తమిళ సినిమా నటులు
సజ్జాద్ గని లోన్

**సజాద్ గని లోన్** (9 డిసెంబర్ 1966) జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2014, 2024లో జరిగిన జమ్మూ కాశ్మీర్ శాసనసభ ఎన్నికలలో హంద్వారా నియోజకవర్గం నుండి శాసనసభ సభ్యుడిగా ఎన్నికై మంత్రిగా పని చేశాడు. సజాద్ లోన్ జమ్మూ కాశ్మీర్ పీపుల్స్ కాన్ఫరెన్స్ ఛైర్మన్.

## వ్యక్తిగత జీవితం
సజాద్ గని లోన్ 9 డిసెంబర్ 1966న జన్మించాడు. ఆయన శ్రీనగర్‌లోని బర్న్ హాల్ స్కూల్‌లో ప్రాధమిక విద్యను ఆ తరువాత 1989లో యూకేలోని కార్డిఫ్ కాలేజ్ ఆఫ్ వేల్స్ విశ్వవిద్యాలయం నుండి పట్టభద్రుడయ్యాడు. సజాద్ గని లోన్ పాకిస్తాన్ నాయకుడు అమానుల్లా ఖాన్ కుమార్తె అస్మా ఖాన్‌ను వివాహం చేసుకోగా ఈ దంపతులకు ఇద్దరు కుమారులు ఉన్నారు.
## మూలాలు
 
వర్గం:1966 జననాలు
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
పొదిలి శాసనసభ నియోజకవర్గం

**పొదిలి శాసనసభ నియోజకవర్గం** ప్రకాశం జిల్లాలోని పాత నియోజకవర్గం. 1955లో ఆంధ్ర రాష్ట్రంలో నియోజకవర్గంగా ఏర్పడిన పొదిలి శాసనసభ నియోజకవర్గం, 1977లో రద్దయ్యి ఇతర నియోజకవర్గాలలో కలిసిపోయింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:ప్రకాశం జిల్లా మాజీ శాసనసభ నియోజకవర్గాలు
పల్నాడు శాసనసభ నియోజకవర్గం

**పల్నాడు శాసనసభ నియోజకవర్గం**, గుంటూరు జిల్లాలోని పాత నియోజకవర్గం. 1952లో మద్రాసు రాష్ట్రంలో ఏర్పడిన ఈ నియోజకవర్గం, 1955లో ఆంధ్రరాష్ట్రంలో మాచర్ల శాసనసభ నియోజకవర్గంగా రూపాంతరం చెందింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:గుంటూరు జిల్లా మాజీ శాసనసభ నియోజకవర్గాలు
షెఫాలీ శర్మ

**షెఫాలీ శర్మ** ప్రధానంగా హిందీ టెలివిజన్, పంజాబీ చిత్రాలలో పనిచేసే భారతీయ నటి. ఆమె 2013లో తన నటనా రంగ ప్రవేశం చేసింది. బానీ-ఇష్క్ డా కల్మా, డాక్టర్ రియా అగర్వాల్ మహేశ్వరి తుమ్ ఐసే హీ రెహ్నా, అమృతా అగర్వాల్ కొఠారి *సంజోగ్* లో బానీ భుల్లార్ పాత్రలకు ఆమె ప్రసిద్ధి చెందింది.

ఆమె తమిళ చిత్రం *సూరన్* (2014)తో సినీరంగ ప్రవేశం చేసింది. *తూఫాన్ సింగ్* (2017) తో ఆమె పంజాబీ చిత్ర ప్రవేశం చేసింది.

## వ్యక్తిగత జీవితం
షెఫాలీ శర్మ 1991 డిసెంబరు 28న అమృత్‌సర్ లో ఒక పంజాబీ కుటుంబంలో జన్మించింది. ఆమె వరుణ్ సేథీని 2014లో వివాహం చేసుకుంది.

## కెరీర్
2017లో *తూఫాన్ సింగ్* తో ఆమె పంజాబీ చిత్రసీమలో అడుగుపెట్టింది. ఆ తర్వాత, ఆమె 2018లో బాబాల బాగోతం చిత్రంతో తెలుగు చిత్రసీమకు పరిచయమైంది.

2014లో ఆమె తమిళ చిత్రం *సూరన్* తో సినీరంగ ప్రవేశం చేసింది. 2014 నుండి 2015 వరకు, ఆమె కిన్షుక్ మహాజన్ సరసన తుమ్ ఐసే హీ రెహ్నా చిత్రంలో డాక్టర్ రియా అగర్వాల్/డాక్టర్ రియా అభిమన్యు మహేశ్వరి పాత్రను పోషించింది.

ఆమె 2015 నుండి 2016 వరకు *దియా ఔర్ బాతీ హమ్* లో లాలిమా అగర్వాల్ పాత్రను పోషించింది. 2016లో, ఆమె *తేరే బిన్* చిత్రంలో గౌరవ్ ఖన్నా సరసన విజయ అక్షయ్ సిన్హా పాత్రను పోషించింది.

2013లో, ఆమె *బానీ-ఇష్క్ దా కల్మా* చిత్రంతో తన నటనా రంగ ప్రవేశం చేసింది, ఇందులో ఆమె గౌరవ్ చౌదరి సరసన బానీ పర్మీత్ సింగ్ భుల్లార్/మాయా మల్హోత్రా పాత్రను పోషించింది.

2019లో, ఆమె తెలుగు చిత్రం *శుభోదయం*, పంజాబీ చిత్రం తు మేరా కీ లగ్డా లలో కనిపించింది.

2022లో, ఆమె *సంజోగ్* తో సుమారు ఆరు సంవత్సరాల తరువాత టీవీ రంగంలోకి తిరిగి వచ్చింది. రజనీష్ దుగ్గల్ సరసన అమృత రాజీవ్ కొఠారిగా ఆమె నటించింది.

## ఫిల్మోగ్రఫీ

### సినిమాలు

### టెలివిజన్

## పురస్కారాలు

## మూలాలు

వర్గం:1987 జననాలు
వర్గం:జీవిస్తున్న ప్రజలు
ఆయి మండపం

**ఆయి మండపం** (పార్క్ మాన్యుమెంట్. ఫ్రెంచ్: మాన్యుమెంట్డు పార్కు) అనేది భారతదేశంలోని పాండిచ్చేరిలో ఉన్న ఒక తెల్లని స్మారక చిహ్నం. ఇది ఫ్రాన్స్ చక్రవర్తి నెపోలియన్ III కాలంలో నిర్మించబడింది. ఇది భారతి ఉద్యానవనం మధ్యలో ఉంది. ఈ స్మారక చిహ్నం అతని పాలనలో ఫ్రెంచ్ నగరానికి నీటిని అందించిన జ్ఞాపకార్థంగా మిగిలింది. దీనికి Āyi అనే వేశ్య పేరు పెట్టారు. నగరానికి నీటిసరఫరా కోసం నీటి రిజర్వాయర్‌ను నిర్మించడానికి ఆమె తన సొంత ఇంటిని ధ్వంసం గావించటానికి అంగీకరించింది.  

## మూలాలు

## బాహ్య లింకులు

* ఆయీ మండపం ఫోటో



వర్గం:పాండిచ్చేరి లోని భవనాలు, నిర్మాణాలు
వర్గం:స్మారక నిర్మాణాలు
వర్గం:పాండిచ్చేరి
జావిద్ హసన్ బేగ్

**జావిద్ హసన్ బేగ్** జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2014, 2024లో జరిగిన జమ్మూ కాశ్మీర్ శాసనసభ ఎన్నికలలో బారాముల్లా నియోజకవర్గం నుండి శాసనసభ సభ్యుడిగా ఎన్నికయ్యాడు.

జావిద్ హసన్ బేగ్ మాజీ డిప్యూటీ సీఎం ముజఫర్ బేగ్ మేనల్లుడు. ఆయన 2019లో ఆర్టికల్ 370 రద్దు తర్వాత అల్తాఫ్ బుఖారీ అప్నీ పార్టీకి మారాడు. జావిద్ హసన్ బేగ్ ఆర్టికల్ 370 రద్దు తర్వాత కేంద్రానికి కాశ్మీరీ నాయకత్వం మొదటిసారిగా చేరువైన బుఖారీతో పాటు ప్రధానమంత్రి నరేంద్ర మోదీ, కేంద్ర హోం మంత్రి అమిత్ షాలను కలిసిన ప్రతినిధి బృందంలో ఉన్నాడు.

జావిద్ హసన్ బేగ్ 2024 మార్చిలో తిరిగి నేషనల్ కాన్ఫరెన్స్‌లో చేరాడు.
## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు
పిర్జాదా ఫరూక్ అహ్మద్ షా

**పిర్జాదా ఫరూక్ అహ్మద్ షా** జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో గుల్మార్గ్ నియోజకవర్గం నుండి శాసనసభ సభ్యుడిగా ఎన్నికయ్యాడు.
## రాజకీయ జీవితం
పిర్జాదా ఫరూక్ అహ్మద్ షా జమ్మూ కాశ్మీర్ నేషనల్ కాన్ఫరెన్స్ పార్టీ ద్వారా రాజకీయాలలోకి వచ్చి  పార్టీలో వివిధ హోదాల్లో పని చేసి 2024లో జరిగిన జమ్మూ కాశ్మీర్ శాసనసభ ఎన్నికలలో గుల్మార్గ్ శాసనసభ నియోజకవర్గం నుండి జేకేఎన్‌సీ అభ్యర్థిగా పోటీ చేసి తన సమీప ప్రత్యర్థి జెకెఎపి  అభ్యర్థి గులాం హసన్ మీర్ పై 4,191 ఓట్ల మెజారిటీ గెలిచి ఎమ్మెల్యేగా ఎన్నికయ్యాడు. 

## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు
హిలాల్ అక్బర్ లోన్

**హిలాల్ అక్బర్ లోన్** జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో సోనావారి నియోజకవర్గం నుండి శాసనసభ సభ్యుడిగా ఎన్నికయ్యాడు.
## వివాదాలు
ఉత్తర కాశ్మీర్‌లో2023లో జరిగిన డిస్ట్రిక్ట్ డెవలప్‌మెంట్ కౌన్సిల్ (డిడిసి) ఎన్నికల సందర్భంగా జరిగిన ర్యాలీలో 'ద్వేషపూరిత ప్రసంగం' చేసినందుకుగాను ఫిబ్రవరి 16, 2021న చట్టవిరుద్ధ కార్యకలాపాల (నివారణ) చట్టం (యుఎపిఎ) కింద కేసు బుక్ చేయబడింది. ఎన్నికల ఫలితాలు ప్రకటించిన కొన్ని రోజుల తర్వాత అతన్ని డిసెంబర్ 25న బందిపోరాలోని ఉత్తర కాశ్మీర్ జిల్లాలోని సుంబల్ ప్రాంతంలో అదుపులోకి తీసుకున్నారు.
## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు
మహ్మద్ అక్బర్ లోన్

**మహ్మద్ అక్బర్ లోన్** (జననం 17 ఫిబ్రవరి 1947) జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన  సోనావారి నియోజకవర్గం నుండి మూడుసార్లు శాసనసభ సభ్యుడిగా ఎన్నికై రాష్ట్ర మంత్రిగా పని చేశాడు.
## నిర్వహించిన పదవులు
*2002 నుండి 2014 వరకు జమ్మూ & కాశ్మీర్ శాసనసభ సభ్యుడు (మూడు పర్యాయాలు) 
* జమ్మూ & కాశ్మీర్ శాసనసభ డిప్యూటీ స్పీకర్ 
* 2009  జమ్మూ & కాశ్మీర్ శాసనసభ స్పీకర్ 
* 2013: హయ్యర్ ఎడ్యుకేషన్ శాఖ మంత్రి 
*2019 : బారాముల్లా లో‍క్‍సభ సభ్యుడు
* సిబ్బంది, ప్రజా ఫిర్యాదులు, చట్టం & న్యాయ సభ్యునిపై స్టాండింగ్ కమిటీ సభ్యుడు 
*నీటి వనరులపై స్టాండింగ్ కమిటీ సభ్యుడు 
*వినియోగదారుల వ్యవహారాల మంత్రిత్వ శాఖ ఆహారం & ప్రజా పంపిణీ కన్సల్టేటివ్ కమిటీ సభ్యుడు  
## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు
నిజాం ఉద్దీన్ భట్

**నిజాం ఉద్దీన్ భట్** జమ్మూ కాశ్మీర్ రాష్ట్రానికి చెందిన రాజకీయ నాయకుడు. ఆయన 2024లో జరిగిన జమ్మూ కాశ్మీర్ శాసనసభ ఎన్నికలలో బండిపొర నియోజకవర్గం నుండి శాసనసభ సభ్యుడిగా ఎన్నికయ్యాడు.
## రాజకీయ జీవితం
నిజాం ఉద్దీన్ భట్ తన రాజకీయ జీవితాన్ని దివంగత అబ్దుల్ గని లోన్ నాయకత్వంలో పీపుల్స్ కాన్ఫరెన్స్ (పిసి) పార్టీ ద్వారా ప్రారంభించి 1983, 1987 ఎన్నికలలో బండిపోరా నుండి పీపుల్స్ కాన్ఫరెన్స్ టిక్కెట్‌పై పోటీ చేసి ఓడిపోయాడు. ఆయన 1989లో కాశ్మీర్‌లో సాయుధ పోరాటం ప్రారంభమైన తర్వాత రాజకీయాలకు దూరమై వివిధ జాతీయ & అంతర్జాతీయ మీడియా సంస్థల కోసం పని చేస్తూ ఈటీవీ & ది ఇస్లామిక్ రిపబ్లిక్ న్యూస్ ఏజెన్సీ బ్యూరో చీఫ్‌గా పని చేశాడు. 

నిజాం ఉద్దీన్ భట్ 2003-04లో తిరిగి రాజకీయాల్లోకి వచ్చాడు జమ్మూ & కాశ్మీర్ పీపుల్స్ డెమోక్రటిక్ పార్టీలో చేరి 2008 అసెంబ్లీ ఎన్నికల్లో బండిపొర నియోజకవర్గం నుండి పోటీ చేసి తన సమీప ప్రత్యర్థి ఉస్మాన్ మజీద్‌ను ఓడించి తొలిసారి ఎమ్మెల్యేగా ఎన్నికయ్యాడు. ఆయన 2014లో జరిగిన ఎన్నికలలో ఓడిపోయి అనంతరం కాంగ్రెస్ పార్టీలో చేరి 2024లో బండిపొర నియోజకవర్గం నుండి రెండోసారి ఎమ్మెల్యేగా ఎన్నికయ్యాడు.

## మూలాలు
 
వర్గం:జమ్మూ కాశ్మీర్ నుండి ఎన్నికైన శాసన సభ్యులు
వర్గం:జమ్మూ కాశ్మీర్ రాజకీయ నాయకులు
వర్గం:జమ్మూ కాశ్మీర్ వ్యక్తులు
వర్గం:2024 జమ్మూ కాశ్మీర్ శాసన సభ్యులు
స్టీవర్ట్ ఎడ్వర్డ్

**స్టీవర్ట్ జేమ్స్ ఎడ్వర్డ్** (జననం 1943, నవంబరు 1) న్యూజిలాండ్ మాజీ క్రికెటర్. అతను డెంటిస్ట్‌గా శిక్షణ పొందాడు. లేక్స్ డిస్ట్రిక్ట్ హెల్త్ బోర్డ్ బోర్డు ఛైర్మన్‌గా ఉన్నాడు. అతను 1964 - 1968 మధ్యకాలంలో ఒటాగో తరపున మూడు ఫస్ట్-క్లాస్ మ్యాచ్‌లు ఆడాడు.

1997 క్వీన్స్ బర్త్‌డే ఆనర్స్‌లో, దంతవైద్యం, సమాజానికి సేవల కోసం ఎడ్వర్డ్ న్యూజిలాండ్ ఆర్డర్ ఆఫ్ మెరిట్‌లో సభ్యునిగా నియమించబడ్డాడు. అతను రోటోరువాలో దంతవైద్యునిగా 48 సంవత్సరాలు పనిచేశాడు, 2018లో పదవీ విరమణ చేశాడు.

## మూలాలు

వర్గం:జీవిస్తున్న ప్రజలు
వర్గం:1943 జననాలు
వర్గం:న్యూజీలాండ్ క్రికెట్ క్రీడాకారులు
రతాంజీ టాటా

**సర్ రతాంజీ టాటా**  ( 1871 జనవరి 20-5  1918 సెప్టెంబర్ 5) భారతీయ వ్యాపారవేత్త . రతాంజీ టాటా  టాటా గ్రూప్ వ్యవస్థాపకుడు జంషెడ్జీ టాటా చిన్న కుమారుడు.

## జీవితచరిత్ర
రతాంజీ టాటా  ప్రముఖ భారతీయ వ్యాపారవేత్త టాటా గ్రూప్ వ్యవస్థాపకుడు జంషెడ్జీ టాటా కు బ్రిటిష్ ఇండియా లోని బొంబాయిలో జన్మించారు.  రతాంజీ టాటా  బొంబాయి సెయింట్ జేవియర్స్ కళాశాలలో చదువుకున్నాడు, తరువాత తన తండ్రి స్థాపించిన టాటా గ్రూప్ సంస్థలో చేరాడు. 1904లో జంషెడ్జీ టాటా  మరణించిన తరువాత, రతాంజీ టాటా   అతని సోదరుడు దోరాబ్జీ టాటా జంషెడ్జీ టాటా  స్థాపించిన టాటా గ్రూపుకు వారసులు అయ్యారు, తరువాత టాటా గ్రూప్ ద్వారా అనేక దాతృత్వ కార్యక్రమాలు చేపట్టారు.

1905లో రతాంజీ టాటా నేతృత్వంలోని టాటా గ్రూప్ బెంగళూరు లో ఇండియన్ ఇనిస్టిట్యూట్ ఆఫ్ సైంటిఫిక్ అండ్ మెడికల్ రీసెర్చ్ (ఇండియన్ ఇన్స్టిట్యూట్ ఆఫ్ సైన్స్, ) స్థాపించింది, 1912లో రతాంజీ టాటా  టాటా స్టీల్ ను ప్రారంభించారు, టాటా స్టీల్ ప్రారంభించిన కొన్ని రోజులకే గణనీయమైన విజయాన్ని సాధించింది, టాటా సంస్థలలో అత్యంత ముఖ్యమైనది గా టాటా స్టీల్ నిలిచింది ‌. టాటా స్టీల్ పశ్చిమ కనుమలలో 1915 సంవత్సరంలో నీటి శక్తిని నిల్వ చేయడం, ఇది బొంబాయికి అపారమైన విద్యుత్ శక్తిని అందించింది, తద్వారా దాని పరిశ్రమల ఉత్పాదక సామర్థ్యాన్ని బాగా పెంచింది.
కుడి|thumb|299x299px|1899లో నవజ్బాయి టాటా
1916లో నైట్ పదవి పొందిన సర్ రతాంజీ టాటా టాటా గ్రూపును భారతదేశానికే పరిమితం చేయలేదు టాటా గ్రూప్ ను రతాంజీ టాటా  విదేశాలకు విస్తరింపజేశాడు. , రతాంజీ టాటా  1912 సంవత్సరంలో లండన్ స్కూల్ ఆఫ్ ఎకనామిక్స్  డిపార్ట్ మెంట్ ఆఫ్ సోషల్ సైన్స్ అండ్ అడ్మినిస్ట్రేషన్ ను స్థాపించాడు, అలాగే రతాంజీ టాటా  లండన్ విశ్వవిద్యాలయం ద్వారా పేద వద్యార్థులకు విద్యను అందించడానికి  టాటా ఎడ్యుకేషన్ ఫండ్ ను ప్రారంభించాడు.1909లో,  రతాంజీ టాటా  మహాత్మా గాంధీ కి 40 కోట్లు విరాళంగా ఇచ్చాడు. రతాంజీ టాటా ఇచ్చిన ఈ విరాళం బ్రిటిష్ పాలకులకు వ్యతిరేకంగా మహాత్మా గాంధీ  నిరసనల ఆర్థిక భద్రతను పొందడంలో సహాయపడింది.

## వ్యక్తిగత జీవితం
రతాంజీ టాటా  1893లో నవజబాయి సెట్ ను వివాహం చేసుకున్నాడు తరువాత 1915 సంవత్సరంలో ఇంగ్లాండ్ కి వెళ్ళారు. రతాంజీ టాటా  కు సంతానం లేకపోవడంతో బంధువుల నుంచి ఒక పిల్లాడిని దత్తత తీసుకొని పెంచుకున్నారు. 1918 సెప్టెంబర్ 6న రతాంజీ టాటా  ఇంగ్లాండ్లోని కార్న్వాల్లోని సెయింట్ ఇవ్స్ వద్ద రతాంజీ టాటా  మరణించాడు  లండన్ సమీపంలోని వోకింగ్ లోని బ్రూక్వుడ్ సిమెట్రీలో రతాంజీ టాటా  తండ్రి (జామెత్జీ టాటా) పక్కన ఖననం చేయబడ్డాడు.

బొంబాయి వ్యాపారి దోరాబ్జీ సక్లత్వాలాను వివాహం చేసుకున్న అత్త జెర్బాయి టాటా ద్వారా, అతను తరువాత బ్రిటిష్ పార్లమెంటులో కమ్యూనిస్ట్ సభ్యుడైన షాపూర్జీ సక్లుత్వాలాకు బంధువు.

## వారసత్వం.
రతాంజీ టాటా  మరణం తరువాత సర్ రతాంజీ టాటా  ట్రస్ట్ 1919లో 8 కోట్ల తో స్థాపించబడింది.

## మూలాలు

వర్గం:1918 మరణాలు
వర్గం:1871 జననాలు
రమేష్ గురజాల

రమేష్ గుర్జాల ఆంధ్రప్రదేశ్ కు చెందిన జాతీయస్థాయి గుర్తింపు పొందిన సమకాలీన చిత్రకారుడు.

## జననం
రమేష్ గుర్జాల ఏప్రిల్ 15 1979 లో శ్రీకాళహస్తిలో ఒక చేనేత కుటుంబంలో జన్మించాడు. చిన్నవయస్సులో తన మేనమామ బాలాజీ తీర్థం నుండి కలంకారీ కళను నేర్చుకున్నాడు. అవార్డు గెలుచుకున్న కలంకారీ కళాకారుడు బాలాజీ తీర్థం, అతనిని చిత్రకళా ప్రపంచంలోకి ప్రవేశపెట్టిన ఆదర్శప్రాయుడు. ఈ సాంప్రదాయక కళారూపంలో ప్రావీణ్యం సంపాదించిన తర్వాత, అతను బి.ఎఫ్.ఏ. జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్ నుండి చిత్రలేఖనంలో డిగ్రీ పొందాడు.

## చిత్రకళా ప్రస్థానం
అతని అసలైన కళాకృతులు సంప్రదాయం మరియు ఆధునికతను అప్రయత్నంగా సులభంగా మిళితం చేస్తాయి, అల్ట్రా మోడ్రన్ టచ్‌తో దేవుళ్లు మరియు దేవతల చిత్రాలను భారతీయ సాంప్రదాయ శైలిలో వుంటాయి. అతని బంగారం, ఎరుపు మరియు ఆకుపచ్చ రంగుల ప్యాలెట్ గొప్ప మరియు సహజమైన అనుభూతిని కలిగిస్తుంది, అయితే హనుమంతుడు, కృష్ణుడు మరియు అర్జునుడు నుండి బుద్ధుడు, విష్ణువు మరియు ఏనుగు దేవుడు గణేష్ వరకు అతని శక్తివంతమైన తారాగణం చాలా సున్నితత్వం మరియు వివరాలకు శ్రద్ధ చూపుతుంది. అతని కళలో సాంప్రదాయ భారతీయ వారసత్వం మరియు సంస్కృతి ఎక్కువగా ప్రతిఫలిస్తుంది.

రమేశ్ కృషికి ఆంధ్రప్రదేశ్ క్రాఫ్ట్స్ కౌన్సిల్ నుండి 2002 రాష్ట్ర అవార్డు లభించింది. కళాకారుడు అనేక సోలో ప్రదర్శనలను కలిగి ఉన్నాడు మరియు భారతదేశం మరియు విదేశాలలో వివిధ సమూహ ప్రదర్శనలలో పాల్గొన్నాడు. 
అంతర్జాతీయంగా ప్రసిద్ధి చెందిన మరియు అత్యంత డిమాండ్ ఉన్న కళాకారుడు, అతని పెయింటింగ్‌లలో అనేకం హైదరాబాద్ మరియు తిరుపతి అంతర్జాతీయ విమానాశ్రయాలలో శాశ్వత ప్రదర్శనలో ఉన్నాయి.

## బహుమతులు, పురస్కారాలు
# విక్టోరియా టెక్నికల్ ఇనిస్టిట్యూట్, చెన్నై నుండి మహాత్మా గాంధీ బర్త్ సెంటెనరీ మెమోరియల్ అవార్డు-2000
# ఆంధ్రప్రదేశ్ 'క్రాఫ్ట్స్ కౌన్సిల్ నుండి రాష్ట్ర అవార్డు-2002

## మూలాలు
# https://indiearts.in/product/original-art-collection/
# https://www.youtube.com/watch?v=IhsH62C5L5w
# https://www.artzolo.com/collections/ramesh-gorjala?page=3&srsltid=AfmBOoro_fLj73VjqYVHEVfvMjy0hxvHZvcbexf9Hx16hVGACdNpo1FJ

వర్గం:1979 జననాలు
వర్గం:చిత్రకారులు
వర్గం:చిత్తూరు జిల్లా చిత్రకారులు
వర్గం:జీవిస్తున్న ప్రజలు
వర్గం:చిత్తూరు జిల్లా వ్యక్తులు
మెర్విన్ ఎడ్మండ్స్

**మెర్విన్ రే ఎడ్మండ్స్** (1932, జనవరి 13 - 2015, ఆగస్టు 27) న్యూజిలాండ్ క్రికెట్ ఆటగాడు. అతను 1958-59, 1959-60 సీజన్లలో ఒటాగో తరపున తొమ్మిది ఫస్ట్-క్లాస్ మ్యాచ్‌లు ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:2015 మరణాలు
వర్గం:1932 జననాలు
ఓలాఫ్ ఎవెర్సన్

**ఓలాఫ్ ఎవర్సన్** (1912, ఫిబ్రవరి 6 &#x2013; 1995, నవంబరు 27) న్యూజిలాండ్ క్రికెట్ ఆటగాడు. అతను 1943-44 సీజన్‌లో ఒటాగో తరపున ఒక ఫస్ట్-క్లాస్ మ్యాచ్ ఆడాడు.

ఎవర్సన్ 1912లో ఆక్లాండ్‌లో జన్మించాడు. అతని వృత్తి "బోధకుడు". అతను 1995లో హామిల్టన్‌లో మరణించాడు; మరుసటి సంవత్సరం *న్యూజిలాండ్ క్రికెట్ అల్మానాక్‌లో* ఒక సంస్మరణ ప్రచురించబడింది.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1995 మరణాలు
వర్గం:1912 జననాలు
హెన్రీ కైర్న్స్

**హెన్రీ విల్సన్ కెయిర్న్స్** (1842, డిసెంబరు 11 &#x2013; 1888, డిసెంబరు 16) న్యూజిలాండ్ క్రికెట్ ఆటగాడు. అతను 1864-65, 1869-70 సీజన్ల మధ్య ఒటాగో తరపున అన్నీ కాంటర్‌బరీకి వ్యతిరేకంగా నాలుగు ఫస్ట్-క్లాస్ మ్యాచ్‌లు ఆడాడు. అతను 1864 ఫిబ్రవరిలో జార్జ్ పర్ నిర్వహించిన టూరింగ్ ఇంగ్లీష్ జట్టుకు వ్యతిరేకంగా 22 మంది ఆటగాళ్లతో కూడిన ఒటాగో జట్టు కోసం ఆడాడు కానీ ఆ సంవత్సరం ప్రారంభంలో న్యూజిలాండ్‌లో జరిగిన తొలి ఫస్ట్-క్లాస్ మ్యాచ్‌లో ఆడలేదు.

కెయిర్న్స్ 1842లో స్కాట్లాండ్‌లోని ఫాల్కిర్క్‌లో జన్మించాడు. అతను సేల్స్‌మెన్‌గా పనిచేశాడు. అతని తమ్ముడు, అలెగ్జాండర్ కెయిర్న్స్ కూడా స్కాట్లాండ్‌లో జన్మించాడు, అయితే డునెడిన్‌లోని ఒటాగో బాలుర ఉన్నత పాఠశాలలో చదువుకున్నాడు. కెయిర్న్స్ 1888లో డునెడిన్ ఆశ్రయంలో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1842 జననాలు
వి.జె.వర్మ

వి.జె.వర్మ గాయకుడు, వేణుగాన విద్వాంసుడు .  ఆయన  ఎన్నో  సంగీత కచేరీలు ఇచ్చాడు.  ఆకాశవాణి ద్వారా,  సినిమాలలో  ఎన్నో గీతాలు పాడాడు.  మదనపల్లి లో జన్మించాడు.  ఈయన అసలు పేరు విజయవర్మ. ఇంటిపేరు పి.వి. అంటే పండ్రుత్తి వల్లం.  అంధుడు.  పదిరోజుల పసితనంలోనే చూపు కోల్పోయాడు.  1945లో నాగరత్నమ్మ తో వివాహం అయింది .  ఇద్దరు పిల్లలు. 

## సంగీత జీవితం
చిన్నతనం నుండి వేణువు నేర్చుకున్నాడు .  ఎన్నో ఆకాశవాణిలోనూ,  బయట కూడా సంగీత కచేరీలు చేసారు. మద్రాసు విజయా సంస్థ నుండి వచ్చిన పిలుపు అనుసరించి సినిమాలలో పాడడం ఆరంభించాడు . ఘంటసాల సంగీత సారధ్యంలో పాతాళ భైరవి సినిమాలో ఆరంభించి అద్దేపల్లి రామారావు, అశ్వద్ధామ సంగీత దర్శకత్వంలో  ఇంకొన్ని సినీ గీతాలు పాడాడు.  అద్దేపల్లి రామారావు  ఆర్కెష్ట్రాలో వేణువు వాయించేవాడు.  పాతాళ భైరవి సినిమాలో వర్మ పాడిన " ప్రేమ కోసమే వలలో పడెనే పాపం పసివాడు . . . అను పాట అతనికి పేరు తెచ్చింది. తక్కువ పాటలు పాడాడు. చిత్తూరు వి . నాగయ్య "అచ్చం నాలాగే పాడతావు నాయనా" అని మెచ్చుకున్నాడు . 

ఆతను పాడినవే మరికొన్ని సినీ గీతాలు -

* ఘంటసాలతో కలిసి  పాతాళ భైరవి లో "కనుగొనగలనో లేదో ..."
* పెళ్లి చేసి చూడు (1952) లో "పోవమ్మా ! బలి కావమ్మా .."
* నా ఇల్లు (1953) లో "ఔరా కాల మహిమ ..."
* పెద్ద మనుషులు (1954) లో "నీడలేదమ్మా నీకిచట తోడు లేదమ్మా నీవారనుకొని నమ్మినవారే . . ."
* రాజగురువు (1954) లో  "ఎవరోయి మీరు ఎవరోయి ఓహొ ఎవరోయి ఎలగనో" - ఎ.రత్నమాల తో  వి.జె. వర్మ
* పల్లె పడుచు (1954) లో "ఓ దీనులారా లేవు మొగసాల రంగవల్లికళు నేడు"
* ఎమ్మెస్ రామారావు గారి సంగీత దర్శకత్వంలో పల్లెపడుచు సినిమాలో " ఓ దీనులారా . . . "&nbsp; 
* గుమ్మడి తొలి చిత్రం అదృష్టదీపుడు లో "తాళము తీసి నిను తప్పించి" అనే పాట 

ఇంకా ప్రియురాలు (1952), జగన్నాటక సూత్రధారి అనే  తెలుగు సినిమాలలో ఓరి ఇరక అను తమిళ సినిమాలో కూడా పాడారు.  తరువాత అవకాశాలు తగ్గి పోయాయి. ఒంటరితనంలో సంగీతం ,  ఫ్లూట్ (వేణువు తో కాలం గడిపాడు.  మద్రాస్ లో జ్వరం తో బాధపడి మరణించాడు.

## మూలాలు
వర్గం:తెలుగు సినిమా గాయకులు
పర్యావరణ వ్యవస్థ

**పర్యావరణ వ్యవస్థ** అంటే ప్రకృతి, జీవుల మధ్య జరిగే పరస్పర చర్యల ద్వారా ఏర్పడే వ్యవస్థ. ప్రకృతిలోని జీవ, నిర్జీవ పదార్థాలు పోషక వలయం, శక్తి ప్రసారం ద్వారా పరస్పర సంబంధాన్ని కలిగి ఉంటాయి.
పర్యావరణ వ్యవస్థను బాహ్య, అంతర్గత కారకాలు నియంత్రిస్తాయి. వాతావరణం, మట్టినీ, దానితో కూడిన స్థలాకృతినీ ఏర్పరిచే మూలపదార్థం లాంటి బాహ్యకారకాలు పర్యావరణ వ్యవస్థ స్థూల నిర్మాణాన్ని నియంత్రిస్తాయి. కానీ అవి పర్యావరణ వ్యవస్థ ద్వారా ప్రభావితం కావు. శిథిలమైపోవడం, వేర్ల మధ్య పోటీ, నీడ పట్టున ఉండటం, చెదిరిపోవడం లాంటి అంతర్గత కారకాలు పర్యావరణ వ్యవస్థను నియంత్రిస్తాయి. బాహ్య ప్రక్రియలు జీవ వనరుల ఉత్పాదకాన్ని నియంత్రిస్తాయి, అయితే అంతర్గత కారకాలు పర్యావరణ వ్యవస్థలో వాటి లభ్యతను నియంత్రిస్తాయి. అందువల్ల, అంతర్గత కారకాలు పర్యావరణ వ్యవస్థ ప్రక్రియలను నియంత్రించడమే కాకుండా వాటిచే నియంత్రించబడతాయి.

పర్యావరణ వ్యవస్థలు నిరంతరం మార్పు చెందుతూ ఉంటాయి. అవి ఒక క్రమంలో అలజడికి గురై, మళ్ళీ వాటి నుంచి బయటపడటానికి నిరంతరం ప్రయత్నిస్తుంటాయి.

మొక్కలు కిరణజన్య సంయోగ క్రియ ద్వారా వ్యవస్థలోకి శక్తిని ప్రవేశించడానికి అనుమతిస్తాయి, మొక్కల కణజాలాన్ని నిర్మిస్తాయి. మొక్కలను ఆహారంగా తీసుకునే జంతువులు వ్యవస్థ ద్వారా పదార్థం, శక్తి యొక్క కదలికలో ముఖ్యమైన పాత్ర పోషిస్తాయి. అవి మొక్కల, సూక్ష్మజీవుల జీవపదార్ధాల పరిమాణాన్ని కూడా ప్రభావితం చేస్తాయి. చనిపోయిన సేంద్రియ పదార్థాన్ని విచ్ఛిన్నం చేయడం ద్వారా, డికంపోజర్లు కార్బన్‌ను తిరిగి వాతావరణంలోకి విడుదల చేస్తాయి. చనిపోయిన బయోమాస్‌లో నిల్వ చేయబడిన పోషకాలను తిరిగి మొక్కలు మరియు సూక్ష్మజీవులు సులభంగా ఉపయోగించగల రూపంలోకి మార్చడం ద్వారా పోషక వలయాన్ని సులభతరం చేస్తాయి.

## మూలాలు

వర్గం:పర్యావరణ శాస్త్రం
మురసోలి సెల్వం

**మురసోలి సెల్వం** (1940 ఏప్రిల్ 24 - 2024 అక్టోబరు 10) ఒక భారతీయ వార్తాపత్రిక సంపాదకుడు, పాత్రికేయుడు, ద్రవిడ మున్నేట్ర కజగంలో, ముఖ్యంగా ఎం. కరుణానిధి పార్టీ నాయకుడిగా ఉన్నప్పుడు కీలక వ్యక్తిగా కూడా వ్యవహరించాడు.

## నేపథ్యం
మురసోలి సెల్వం 1940 ఏప్రిల్ 24న తిరువారూర్ లో జన్మించాడు. ఆయన తమిళనాడు మాజీ ముఖ్యమంత్రి ఎం. కరుణానిధి మేనల్లుడు. ఎం. కరుణానిధి మంత్రివర్గంలో మాజీ కేంద్ర మంత్రిగా పనిచేసిన మురసోలి మారన్ కు తమ్ముడు కూడా. ఆయన తమిళనాడు ముఖ్యమంత్రి ఎం. కె. స్టాలిన్ బావమరిది. ఆయన ఎం. కరుణానిధి కుమార్తె సెల్విని వివాహం చేసుకున్నాడు.

మురసోలి సెల్వం తమిళనాడు రాజకీయాల్లో బాగా ప్రసిద్ధి చెందిన కరుణానిధి కుటుంబానికి చెందినవాడు. డిఎంకె ఆధ్వర్యంలో కరుణానిధి కుటుంబ సభ్యులు తమిళనాడు రాష్ట్ర ఎన్నికలలో విజయం సాధించడం ద్వారా అనేక సందర్భాల్లో ఆయన వివిధ పదవులను నిర్వహించాడు.

## కెరీర్
మురసోలి సెల్వం ద్రవిడ మున్నేట్ర కజగం తో కలిసి పనిచేసాడు. 1965-67 కాలంలో జరిగిన హిందీ వ్యతిరేక తిరుగుబాటు సమయంలో విద్యార్థి నాయకుడిగా ఆయన తనదైన ముద్ర వేసాడు. జర్నలిజంలో ఆయన చేసిన కృషికి కూడా ప్రశంసలు అందుకున్నాడు. తమిళ వార్తాపత్రిక మురసోలికి సంపాదకుడిగా పనిచేసాడు.
## మరణం
మురసోలి సెల్వం 84 సంవత్సరాల వయసులో, 2024 అక్టోబరు 10న బెంగళూరులోని ఒక ప్రైవేట్ ఆసుపత్రిలో గుండెపోటుతో మరణించాడు.

## మూలాలు

వర్గం:2024 మరణాలు
వర్గం:1940 జననాలు
ముఖేష్ గౌతమ్

**ముఖేష్ గౌతమ్**, ఒక భారతీయ చిత్ర దర్శకుడు. ఆయన ప్రధానంగా పంజాబీ భాషా చిత్రాలలో పనిచేస్తాడు. ఆయన *ఏక్ నూర్* (2011), *అఖియాన్ ఉదేక్దియన్* (2009) చిత్రాలలో తన నటనకు ప్రసిద్ధి చెందాడు. ఆయన బాలీవుడ్ నటి యామీ గౌతమ్, సురిలీ గౌతమ్ లకు తండ్రి కూడా. ఆయన 2008లో కొనుగోలు చేసిన పిటిసి పంజాబీ నెట్‌వర్క్ ఉపాధ్యక్షుడు.

## కెరీర్
ఆయన బాబా షేక్ ఫరీద్, బాబా బుల్లెహ్ షా, వారిస్ షా, ప్రముఖ పంజాబీ గాయకులు బీబీ సురీందర్ కౌర్, కుల్దీప్ మనక్, ఉస్తాద్ పురాణ్ షాకోటి, హాస్యరచయిత కె దీప్, గాయకుడు గుర్మీత్ బావా, సుర్జిత్ బింద్రాఖియా వంటి వారి జీవితాలపై డాక్యుడ్రామాలను రూపొందించాడు. సయ్యద్ వారిస్ షా గురించిన అత్యుత్తమ చిత్రానికి అతను రేడియో, టెలివిజన్ ల నుండి జాతీయ అవార్డును అందుకున్నాడు. అంతే కాకుండా, అతను పంజాబ్  కళ, సంస్కృతి, చరిత్ర, సంప్రదాయాలు, ఆచారాలపై కూడా దృష్టి సారించాడు.

పంజాబీ థియేటర్, సాహిత్యంలలో ఆయన, సామాజిక జీవితం, విలువలు, క్రీడలపై ఆధారపడిన 'శుభ్ కర్మన్', 'అమేజింగ్ రానో' అనే రెండు చలన చిత్రాలలో పని చేస్తున్నాడు.

## ఫిల్మోగ్రఫీ
* *ఏక్ నూర్* (2011)
* *అఖియాన్ ఉదేక్దియన్* (2009)

## మూలాలు

వర్గం:జీవిస్తున్న ప్రజలు
ఎవెన్ కామెరాన్

**ఎవెన్ హెన్రీ జాన్ కామెరాన్** (1921, మార్చి 1 &#x2013; 1997, జనవరి 12) న్యూజిలాండ్ క్రికెట్ ఆటగాడు. అతను 1953-54, 1954-55 సీజన్లలో ఒటాగో తరపున ఐదు ఫస్ట్-క్లాస్ మ్యాచ్‌లు ఆడాడు.

కామెరాన్ 1921లో డునెడిన్‌లో జన్మించాడు. సంగీత రచనలలో స్థానికంగా ప్రసిద్ధి చెందిన ఒక కంట్రీ స్కూల్ టీచర్‌గా పనిచేశాడు. అతను వైటాకీ బాలుర ఉన్నత పాఠశాలలో చదువుకున్నాడు. 32 సంవత్సరాల వయస్సులో ఒటాగో తరపున తన ప్రతినిధిగా అరంగేట్రం చేసాడు- *విస్డెన్* "ఆలస్యంగా"--అరంగేట్రంలో 32 ఓవర్లలో కేవలం 30 పరుగులు మాత్రమే ఇచ్చి రెండు వికెట్లు తీశాడు. అతను 1997లో సెంట్రల్ ఒటాగోలోని క్లైడ్‌లో 75 సంవత్సరాల వయస్సులో మరణించాడు. 1997 *న్యూజిలాండ్ క్రికెట్ అల్మానాక్‌లో*, మరుసటి సంవత్సరం *విస్డెన్‌లో* సంస్మరణలు ప్రచురించబడ్డాయి.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1997 మరణాలు
వర్గం:1921 జననాలు
రవి బస్రూర్

**రవి బస్రూర్** భారతదేశనైకి చెందిన సంగీత దర్శకుడు, గీత రచయిత. ఆయన 2014లో ఉగ్రమ్ సినిమా ద్వారా సినీరంగంలోకి సంగీత దర్శకుడిగా అడుగుపెట్టి కె.జి.యఫ్ 1, కె.జి.యఫ్ 2 సినిమాలతో మంచి రేసు తెచ్చుకున్నాడు.

## పని చేసిన సినిమాలు
### సంగీత దర్శకుడిగా

### గాయకుడిగా

### దర్శకుడిగా

## అవార్డులు & నామినేషన్లు

## మూలాలు

## బయటి లింకులు
*
చిక్కన్న

**చిక్కన్న** (జననం 22 జూన్ 1984) కన్నడ సినిమాలో పని చేస్తున్న భారతీయ నటుడు. ఆయన 2011లో కిరాతక సినిమాతో సినీ రంగంలోకి అడుగు పెట్టి ఆ తరువాత రాజా హులి (2013), అద్యక్ష (2014) సినిమాలలో నటనకుగాను గుర్తింపు పొంది, 2024లో  ఉపాధ్యక్ష సినిమాలో మొదటిసారిగా ప్రధాన పాత్ర పోషించాడు.

## నటించిన సినిమాలు

## మూలాలు

## బయటి లింకులు
*
నరుడి బ్రతుకు నటన

**నరుడి బ్రతుకు నటన** 2024లో విడుదలైన తెలుగు సినిమా. పీపుల్స్ మీడియా ఫ్యాక్టరీ, ఎస్ స్క్వేర్ సినిమాస్, సి ఆపిల్ ప్రొడక్షన్స్ బ్యానర్‌పై టీజీ విశ్వ ప్రసాద్, సుకుమార్ బొరెడ్డి, డా. సింధు రెడ్డి నిర్మించిన ఈ సినిమాకు రిషికేశ్వర్‌ యోగి దర్శకత్వం వహించాడు. శివ కుమార్ రామచంద్రవరపు, నితిన్ ప్రసన్న, శృతి జయన్, ఐశ్వర్యా అనిల్ కుమార్ ప్రధాన పాత్రల్లో నటించిన ఈ సినిమా టీజర్‌ను జులై 7న, ట్రైలర్‌ను అక్టోబ‌ర్ 10న విడుదల చేసి, సినిమాను అక్టోబ‌ర్ 25న విడుదల చేశారు.

నరుడి బ్రతుకు నటన 2024 డిసెంబరు  6న  ఆహా ఓటీటీలో స్ట్రీమింగ్ ప్రారంభమైంది.
## నటీనటులు
*శివ కుమార్ రామచంద్రవరపు 
*నితిన్ ప్రసన్న
*శృతి జయన్
*ఐశ్వర్యా అనిల్ కుమార్
*వైవా రాఘవ
* దయానంద్ రెడ్డి

## సాంకేతిక నిపుణులు
*బ్యానర్:  పీపుల్స్ మీడియా ఫ్యాక్టరీ, ఎస్ స్క్వేర్ సినిమాస్, సి ఆపిల్ ప్రొడక్షన్స్  
*నిర్మాత: టి.జి.విశ్వ ప్రసాద్, సుకుమార్ బోరెడ్డి, డా.సింధూ రెడ్డి
*సహ నిర్మాత: వివేక్ కూచిభొట్ల
*కథ, స్క్రీన్‌ప్లే, దర్శకత్వం: రిషికేశ్వర్ యోగి
*సంగీతం: లోపెజ్
*సినిమాటోగ్రఫీ: ఫహద్ అబ్దుల్ మజీద్
*పాటలు: చిత్రన్.ఎం, ఆదర్శ్ కుమార్ అనియల్
*సౌండ్ డిజైనర్: రెంగనాథ్ రావే
*సౌండ్ మిక్సింగ్: విపిన్ నాయర్, బోనీ ఎం జాయ్
*ప్రాజెక్ట్ హెడ్: సుధీర్ కుమార్
*ప్రాజెక్ట్ కంట్రోలర్: సుహైల్ వరట్టిపల్లియల్
 
## మూలాలు

## బయటి లింకులు
* 

వర్గం:2024 తెలుగు సినిమాలు
మార్టిన్ (2024 తెలుగు సినిమా)

**మార్టిన్** 2024లో విడుదలైన తెలుగు సినిమా. వాసవి ఎంటర్‌ప్రైజెస్, ఉదయ్ కె మెహతా ప్రొడక్షన్స్ బ్యానర్‌పై ఉదయ్ మెహతా నిర్మించిన ఈ సినిమాకు ఏ.పీ. అర్జున్ దర్శకత్వం వహించాడు. ధృవ సర్జా, వైభవి శాండిల్య, అన్వేషి జైన్ ప్రధాన పాత్రల్లో నటించిన ఈ సినిమా ట్రైలర్‌ను అక్టోబ‌ర్ 7న విడుదల చేసి, సినిమాను అక్టోబ‌ర్ 11న విడుదల చేశారు.
## నటీనటులు
* ధృవ సర్జా
* వైభవి శాండిల్య
* అన్వేషి జైన్
* సుకృతా వాగ్లే
* చిక్కన్న
* సాధు కోకిల
* మాళవిక అవినాష్
* అచ్యుత్ కుమార్
* నికితిన్ ధీర్
* నవాబ్ షా
* రోహిత్ పాఠక్
* నాథన్ జోన్స్
* రూబిల్ మోస్క్వెరా

## సాంకేతిక నిపుణులు
*బ్యానర్: వాసవి ఎంటర్‌ప్రైజెస్, ఉదయ్ కె మెహతా ప్రొడక్షన్స్ 
*నిర్మాత: ఉదయ్ మెహతా 
*కథ, స్క్రీన్‌ప్లే, దర్శకత్వం: ఏ.పీ. అర్జున్   
*సంగీతం: మణిశర్మ,  రవి బస్రూర్
*సినిమాటోగ్రఫీ:  సత్య హెగ్డే

## మూలాలు

## బయటి లింకులు
* 

వర్గం:2024 తెలుగు సినిమాలు
రోహిత్ పాఠక్

**రోహిత్ పాఠక్** భారతదేశానికి చెందిన సినిమా నటుడు. ఆయన తెలుగు , తమిళం , కన్నడ , మలయాళం & హిందీ సినిమాలో ప్రతి నాయకుడి పాత్రలలో నటించి మంచి పేరు తెచ్చుకున్నాడు.

## నటించిన సినిమాలు

## మూలాలు

## బయటి లింకులు
* 

వర్గం:తెలుగు సినిమా నటులు